成德军节度使开府仪同三司检校尚书右仆射兼御史大夫恒州刺史充管内度支营田使清河郡王李公纪功载政颂
王佑 (Tang)
惟君配天。惟臣配君。蟜蟜我公。为君武臣。翼赞皇家。奄有世勋。大盗嚣嚣。荒我东鄙。孔填不夷。元元靡恃。恒人保公。乃有父子。我沴载惩。我年载登。我用有孚。尔无不承。贞石峨峨。永以垂颂。惟公之德不崩。